אישה אחת עם ציפורניים אדומות תפסה לי את הזין ואמרה שהוא יפה כשהוא עומד. ואני רציתי לכתוב כדי לדעת מה יש בי באותו הרגע. אז לקחתי כסף מהשולחן, רכסתי את המכנסיים ויצאתי לקיוסק לקנות גזוז. זה היה לילה חם מאוד. ארבעים וחמש מעלות. אולי ארבעים ושש. אדים עלו ממדרכות האספלט. הגעתי לקיוסק והמוכר חייך לי חיוך מזויף כזה ושאל מה אני רוצה ממנו. אמרתי לו שממנו אני רוצה גזוז. הוא נתן לי מהמקרר שמתחת לדלפק ורצה ממני שני מייל. נתתי לו מטבע של חמש מייל. הוא תקע אותו לקופה וישב על הכיסא. הסתכלתי עליו כמו על רוצח. אמרתי לו שהוא צריך לתת לי עודף שלוש מייל ואם הוא לא יעשה את זה אני אחריב לו את המקום. הוא צחק ואמר שמזמן לא שמע על מישהו שלוקח ככה את החוק לידיים כמו שאני אמרתי שאני אעשה. הוא שאל אם אני רוצה במקום השלוש מייל איזה כעכים או משהו. אמרתי לו שאת הכעכים הוא יכול לדחוף לתחת. איפה שהשמש לא זורחת אף פעם. זה מילים ששמעתי פעם בטלוויזיה. הוא אמר לי: "אתה קשוח, אה?" והלך להביא לי שלוש מייל מהקופה. הוא זרק אותם על הדלפק והם ריקדו והסתובבו ברעש משקשק של מתכת. "אתה בטח בנאדם שלא אוהב הומואים." אמרתי לו. "למה?"